ஆமில்டனில் உள்ள மிகு தூய திரித்துவ தேவாலயம்.
**ஆமில்டன்** (*Hamilton*) பிரித்தானிய கடல் கடந்த ஆட்புலங்களில் ஒன்றான பெர்முடாவின் தலைநகரம் ஆகும். இது ஆட்புலத்தின் நிதிய மையமாகவும் முதன்மைத் துறைமுகமாகவும் சுற்றுலாத் தலமாகவும் விளங்குகின்றது. இதன் மக்கள்தொகை 1,010 (2010). தலைநகரமாக உள்ள நகரங்களில் மிகக் குறைந்த மக்கள்தொகை கொண்ட நகரம் இதுவே ஆகும்.

1778 முதல் 1794 வரை ஆமில்டனின் ஆளுநராக பணியாற்றிய *சேர் என்றி ஆமில்டனின்* நினைவாக இந்த நகரம் பெயரிடப்படுள்ளது.

வரலாறு
------

ஆமில்டனிலுள்ள நகரக் கூடம்
பிரித்தானிய நகரமாக ஆமில்டனின் வரலாறு 1790இல் துவங்குகின்றது. அவ்வாண்டில் பெர்முடா அரசு தனது வருங்காலத் தலைநகருக்காக 145 ஏக்கர்கள் (59 ha) பரப்பளவுள்ள இடத்தை ஒதுக்கியது. 1793இல் இதனை நாடாளுமன்ற சட்டவாணை மூலமாக அலுவல்முறையாக உறுதி செய்தது. பெர்முடாவின் ஆளுநராக இருந்த என்றி ஆமில்டனின் பெயரை இந்த நகருக்குச் சூட்டியது. 1815இல் செயிண்ட் ஜார்ஜசிலிருந்து இங்கு தலைநகரம் இடம் பெயர்ந்தது. அன்றுமுதல் பெர்முடாவின் படைத்துறை, அரசியல் நிலைகளில் இந்த நகரம் முதன்மையாக இருந்துள்ளது. அரசுக் கட்டிடங்களாக வடக்கில் சட்டப்பேரவைக் கட்டிடம், அரசு மாளிகையும் மேற்கில் பெம்புரோக்கில் அரச கடற்படையின் முன்னாள் கடற்தளபதியின் மாளிகையும் கிழக்கில் பிரித்தானியப் படைத்துறையின் காவற்கோட்டமும் உள்ளன.

1897இல் இது ஓர் நகரமானது; 1911இல் இங்கிலாந்து திருச்சபையின் மிகு தூய திரித்துவ தேவாலயத்தின் திறப்புவிழாவிற்கு முன்னதாக நடைபெற்றது. இதற்குப் பின்னர் கத்தோலிக்கத் தேவாலயமான செயிண்ட் திரேசா கதீட்ரல் கட்டப்பட்டது. ஆமுல்டன் துறைமுகத்தை நோக்கியுள்ள இந்த நகரம் இன்று சில அலுவலக கட்டிடங்களைத் தவிர்த்து முதன்மையாக வணிக மையமாக விளங்குகின்றது. பன்னெடுங்காலமாகவே நகரக் கட்டிடங்களின் உயரத்தையும் பார்வைக் கோணத்தையும் கட்டுப்படுத்தி வந்துள்ளது. இந்த விதிகளினால் எந்த கட்டிடமும் கதீட்ரலின் காட்சியை மறைக்கவியலாது. 21ஆம் நூற்றாண்டில் இந்த விதி தளர்த்தப்பட்டு பல கட்டிடங்கள் 10 மாடிகள் வரை திட்டமிடப்பட்டுள்ளன.

புவியியல்
---------

ஆமில்டன் துறைமுகத்திற்கு வடக்கே ஆமில்டன் நகரம் அமைந்துள்ளது. ஆமில்டன் பாரிஷ் என்ற உள்ளாட்சி அமைப்பு இருந்தபோதும் ஆமில்டன் நகரம் பெம்புரோக் பாரிஷில் உள்ளது. 1786இலிருந்து 1793 வரையான காலத்தில் ஆளுநராக இருந்த என்றி ஆமில்டனின் பெயரில் இந்த நகரம் பெயரிடப்பட்டுள்ளது; ஆனால் ஆமில்டன் பாரிஷ் இதற்கு முன்பிருந்தே இருக்கிறது.

பெர்முடாவின் நிர்வாகத் தலைநகரமான ஆமில்டனில் நிரந்தர மக்கள்தொகை ஏறத்தாழ 1,010 (2010) ஆகும்; இருப்பினும், 13,340 (பெர்முடாவின் மக்கள்தொகையில் 40%) பேர் இங்கு நாள்தோறும் வேலை செய்கின்றனர். பெர்முடாவில் நிறுவப்பட்ட ஒரே நகரமாக விளங்கும் ஆமில்டன் வரலாற்றுச் சிறப்பு மிக்க செயிண்ட் ஜார்ஜசை விட சிறியதாகும்.

பொருளியல்
---------

பல வெளிநாட்டு நிறுவனங்களின் கடல்கடந்த வசிப்பிடமாக விளங்கும் பெர்முடாவில் பன்னாட்டு வணிகப் பொருளியல்நிலை மேம்பட்டநிலையில் உள்ளது. காப்பீடு, மீள்காப்பீடு, முதலீட்டு நிதிகள், சிறப்பு நோக்கு ஊர்தி போன்ற நிதியச் சேவைகளை ஏற்றுமதி செய்கின்றது. பெர்முடாவின் பொருளியல்நிலையில் நிதி, பன்னாட்டு வணிகம் பெரும் பங்கு வகிக்கின்றன. இந்த வணிக செயற்பாடுகள் அனைத்துமே ஆமில்டன் நகரிலேயே நடக்கின்றன.

பல பன்னாட்டு காப்பீட்டு நிறுவனங்கள் ஆமில்டனிலிருந்து இயங்குகின்றன. ஏறத்தாழ 400 பன்னாட்டளவில் இயங்கும் வணிக நிறுவனங்கள் பெர்முடாவில் நிலைகொண்டுள்ளன. கிட்டத்தட்ட 1,500 விலக்கு பெற்ற அல்லது பன்னாட்டு நிறுவனங்கள் பெர்முடாவின் நிறுவனப் பதிவாளர் அலுவலகத்தில் பதிந்துள்ளன.

மதுபானத் தயாரிப்பாளர் *பகார்டி*யின் பதிவுபெற்ற தலைமையகம் இந்நகரில் உள்ளது. மேலும் அயலாக்க நிறுவனம் ஜென்பாக்ட், தொலைத்தொடர்பு நிறுவனம் குளோபல் கிராசிங், மீள்காப்புறுதி இறுவனம் டோகியோ மில்லினியம் ரெ லிட், போன்றவற்றின் பதிவு பெற்றத் தலைமையகங்கள் இங்குள்ளன.
பன்னாட்டு கப்பல் நிறுவனங்கள் டிரைஷிப்ஸ், பிரண்ட்லைன், டாக்வைசு போன்றவற்றின் தலைமையகங்கள் இங்குள்ளன. பெர்முடாவின் நிறுவனங்களுக்கான குறைந்த வரி விகிதங்கள் அமெரிக்க நிறுவனங்களை இங்கு ஈர்க்கின்றன.

தவிரவும், பெர்முடாவின் பெரும் சங்கிலித் தொடர் அங்காடி, *தி மார்க்கெட்பிளேசின்* தலைமையகம் ஆமில்டனில் அமைந்துள்ளது.

காட்சியகம்
----------

* முன்னிலை சாலைமுன்னிலை சாலை
* சான்சரி சந்துசான்சரி சந்து
* கதீட்ரலின் கோபுரத்திலிருந்து காட்சிகதீட்ரலின் கோபுரத்திலிருந்து காட்சி
* பெர்முடாவின் தற்போதைய சட்டப் பேரவை மற்றும் உச்சநீதி மன்றம் அமைந்துள்ள செசன்சு அவுசு.பெர்முடாவின் தற்போதைய சட்டப் பேரவை மற்றும் உச்சநீதி மன்றம் அமைந்துள்ள செசன்சு அவுசு.
* ஆமில்டன் கோட்டைஆமில்டன் கோட்டை
* செயிண்ட் தெரசா தேவாலயம்செயிண்ட் தெரசா தேவாலயம்
* வியத்தகு செயல்களின் தூய கிறித்து பிரபுவின் படிமம்வியத்தகு செயல்களின் தூய கிறித்து பிரபுவின் படிமம்

மேற்சான்றுகள்
-------------

1. ↑  Bermuda Department of Statistics. 2010 Census of Population & Housing - Final Results (PDF) (Report). Archived from the original (PDF) on 28 பிப்ரவரி 2013. பார்க்கப்பட்ட நாள் 8 Feb 2015. `{{cite report}}`: Check date values in: `|archive-date=` (help)
2. ↑  David Cay Johnston and Joseph B. Treaster (6 March 2000). "Bermuda Move Allows Insurers To Avoid Taxes". *The New York Times*.. பார்த்த நாள்: 24 August 2013.
3. ↑  David Cay Johnston (18 February 2002). "U.S. Corporations are Using Bermuda to Slash Tax Bills". *The New York Times*.. பார்த்த நாள்: 24 August 2013.
4. ↑  "Your Questions, Comments, Requests." The MarketPlace. Retrieved on 21 December 2011. "The MarketPlace Ltd. 42 Church Street Hamilton HM 12 - Bermuda"
5. ↑  "Locations." The MarketPlace. Retrieved on 21 December 2011. HAMILTON MARKETPLACE 42 Church Street, Hamilton, HM 12"
6. ↑  "Bermuda Shopping The Marketplace." *த நியூயார்க் டைம்ஸ்*. Retrieved on 21 December 2011.

வெளி இணைப்புகள்
---------------

விக்கிமீடியா பொதுவகத்தில்,  
 ***ஆமில்டன்***   
என்பதில் ஊடகங்கள் உள்ளன. 

* ஆமில்டன் மாநகராட்சி பரணிடப்பட்டது 2009-03-02 at the வந்தவழி இயந்திரம் நகராட்சி அரசு வலைத்தளம்
* Hamilton Bermuda From Bermuda Attractions
* ஆமில்டன் நகரம் பரணிடப்பட்டது 2006-04-20 at the வந்தவழி இயந்திரம் பெர்முடா தீவு இணையதளத்தில் விரிவான வரலாறு
* ஆமில்டன் நகரம்

| * பா
* உ
* தொ
வட அமெரிக்காவிலுள்ள தலைநகரங்கள் |
| --- |
| சார்பு மண்டலங்கள் *சாய்வாக* கொடுக்கப்பட்டுள்ளன |
| 

|  |  |  |
| --- | --- | --- |
| 
* ***பாஸ்தெர்**, குவாதலூப்பே (பிரான்சு)*
* **பாசெட்டெரே**, செயிண்ட் கிட்சும் நெவிசும்
* **பெல்மோப்பான்**, பெலீசு
* **பிரிஜ்டவுண்**, பார்படோசு
* **காஸ்ட்ரீஸ்**, செயிண்ட் லூசியா
* ***சார்லொட் அமாலீ**, அமெரிக்க கன்னித் தீவுகள் (ஐஅ)*
* ***காக்பேர்ண் நகரம்**, துர்கசு கைகோசு தீவுகள் (ஐஇரா)*
* ***பிரான்சுக் கோட்டை**, மர்தினிக்கு (பிரான்சு)*
* ***ஜார்ஜ் டவுன்**, கேமன் தீவுகள் (ஐஇரா)*
* **குவாத்தமாலா நகரம்**, குவாத்தமாலா
* ***குசுதாவியா**, செயிண்ட்-பார்த்தலெமி (பிரான்சு)*
* ***ஆமில்டன்**, பெர்முடா (ஐஇரா)*
* **அவானா**, கியூபா
* **கிங்சுடன்**, ஜமேக்கா
* **கிங்சுடவுன்**, செயின்ட் வின்செண்டு மற்றும் கிரெனடீன்கள்

 | 
* ***கிரால்ன்டெய்க்**, பொனெய்ர் (நெதர்லாந்து)*
* **மனாகுவா**, நிக்கராகுவா
* ***மரிகாட்**, செயிண்ட் மார்டின் (பிரான்சு)*
* **மெக்சிக்கோ நகரம்**, மெக்சிக்கோ
* **நேசோ**, பகாமாசு
* ***நூக்**, கிறீன்லாந்து (டென்மார்க்)*
* ***ஒரானியெசுத்தாடு**, அரூபா (நெதர்லாந்து)*
* ***ஒரானியெசுத்தாடு**, சின்டு யுசுடாசியசு (நெதர்லாந்து)*
* **ஒட்டாவா**, கனடா
* **பனாமா நகரம்**, பனாமா
* ***பிலிப்சுபெர்கு**, சின்டு மார்தின் (நெதர்லாந்து)*
* ***பிளைமவுத்** (சட்டப்படி) • **பிராதெ** (நடைமுறைப்படி), மொன்செராட் (ஐஇரா)*
* **போர்ட்-ஓ-பிரின்ஸ்**, எயிட்டி
* **போர்ட் ஆஃப் ஸ்பெய்ன்**, டிரினிடாட் மற்றும் டொபாகோ

 | 
* ***ரோடு டவுன்**, பிரித்தானிய கன்னித் தீவுகள் (ஐஇரா)*
* **உறொசோ**, டொமினிக்கா
* ***செயிண்ட் பியேர்**, செயிண்ட் ப்யேர் அண்ட் மீகேலோன் (பிரான்சு)*
* **சான் ஹொசே**, கோஸ்ட்டா ரிக்கா
* ***சான் வான்**, புவேர்ட்டோ ரிக்கோ (ஐஅ)*
* **சான் சல்வடோர்**, எல் சால்வடோர்
* **சான்டோ டொமிங்கோ**, டொமினிக்கன் குடியரசு
* **செயிண்ட். ஜோர்ஜ்ஸ்**, கிரெனடா
* **சென் ஜோன்ஸ்**, அன்டிகுவா பர்புடா
* **டெகுசிகல்பா**, ஹொண்டுராஸ்
* ***தி பாட்டம்**, சேபா (நெதர்லாந்து)*
* ***தி வால்லி**, அங்கியுலா (ஐஇரா)*
* **கொலம்பியா மாவட்டம்**, அமெரிக்க ஐக்கிய நாடு
* ***வில்லெம்ஸ்டாடு**, குராசோ (நெதர்லாந்து)*

 |

 |